Machine Gun Kelly
Kolsonas Beikeris (Colson Baker, g. 1990 m. balandžio 22 d.), geriau žinomas savo sceniniu slapyvardžiu Machine Gun Kelly – amerikiečių muzikantas, reperis, dainininkas, dainų autorius ir aktorius, žinomas tiek alternatyviojo roko, tiek hiphopo scenose. Karjerą pradėjo 2007–2010 m. laikotarpyje išleidęs keturis dainų rinkinius, o 2011 m. pasirašė kontraktą su „Bad Boy Records“ įrašų kompanija. Debiutinis atlikėjo albumas „Lace Up“ išleistas 2012 m. spalį ir pasiekė ketvirtąją vietą „Billboard 200“ reitinge. Su penktuoju albumu „Tickets to My Downfall“, išleistu 2020 m. rugsėjį, Machine Gun Kelly paliko hiphopą ir žengė link alternatyviojo roko muzikos. Albumas pasiekė pirmąją vietą „Billboard 200“ reitingo vietoje. 2023 m. duomenimis, atlikėjas yra išleidęs šešis studijinius albumus, iš kurių naujausiasis, „Mainstream Sellout“, išleistas 2022 m. kovą.